open-index/open-wikipedia-markdown huggingface dataset:
جمهورية لكونݣو

**لجمهورية د لكونݣو** (بلفرانساوية:République du Congo - بلكيتوبا: Repubilika ya Kôngo - باللينݣالا: Republíki ya Kongó)، اللي معروفة تا ب "لكونݣو برازاڤيل" ولاّ غي "لكونݣو" هي بلاد جات ف وسط إفريقيا. تاتحدّها من لغرب لݣابون، من الشمال لغربي لكاميرون، من الشمال جمهورية وسط إفريقيا، من الشرق جمهورية لكونݣو ديموقراطية، من لجنوب أنݣولا، من لجنوب لغربي لمحيط لأطلسي.

لبلاصة اللي فيها لجمهورية د لكونݣو سكنو فيها لقبايل د لبانطو هادي شي 3000 عام، و كانو تيخدمو ف لبيع و الشرا على لواد د لكونݣو. ف 1880 ستعمرات فرانسا لبلاد، و دخلاتها مع لمستعمرات لفرانساوية د إفريقيا لإستوائية. ستاقلات لجمهورية د لكونݣو ف 1960، و دازت من بزاف د لحوايج موراها (ولاّت دولة ماركسية لينينية من 1969 ل 1992، و موراها تحلو لبيبان باش يكونو نتخابات فيها بزاف د لأحزاب). الرئيس د لكونݣو هو دونيس ساسو نݣيسو، هو الرئيس د لبلاد من 1979 لدابا (من غير 5 سنين ما بين 1992 و 1997 اللي كانت فيها حرب أهلية).

تسيكنو ف لجمهورية د لكونݣو تقريبا 5.2 مليون د الناس و لعاصمة ديالها هي برازاڤيل. اللغة الرسمية د لبلاد هي لفرانساوية، و عاد كاين جوج لغات وطنية هوما: اللينݣالا ف الشمال، و لكيتوبا ف لجنوب. لفلوس اللي كاتخدّم هي لفرنك د وسط إفريقيا. لإقتصاد د لكونݣو تيعوّل بزاف على لپيطرول، اللي تيدخّل 85% من لمدخول ديال الدولة. لجمهورية د لكونݣو داخلة مع بزاف د لمنضمات دولية، بحال لأمم لمتحدة، ليتيحاد ليفريقي، لمنضمة لعالمية د لفرونكفونية، لمجموعة لإقتصادية د بلدان وسط إفريقيا، و لحركة د عدم لإنحياز.

## مصادر


تصنيف:بلدان د إفريقيا
تصنيف:مقالات فيها مصدر و 3000 بايت
تصنيف:تأسيسات د 1960 ف إفريقيا
دزوز

**دزوز** جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 11501 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 45,8%
* نسبة سّكان لّي قاريين فوق الليسي (ليسي و جامعة): 3,8%
## إقتصاد
* نسبة نّاس نّشيطين (لّي يقدرو يخدمو): 46,7%
* نسبة لبطالة (نّاس لّي ما خدامينش و تايقلبو على خدمة): 5,4%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 1,6%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):26,6%
## مصادر

تصنيف:جهة مراكش آسفي
تصنيف:جماعة قروية ف إقليم قلعة السراغنة
تصنيف:جماعة قروية ف جهة مراكش آسفي
تصنيف:بلايص مسكونين ف إقليم قلعة السراغنة
درب مولاي الشريف (فيلم)

**درب مولاي الشريف** (تّيتر ديالو ب لفرانساوية **La chambre noire**)، فيلم مغريبي لّي دار لإخراج ديالو حسن بنجلون. لفيلم متلو فيه لأدوار رّئيسية محمد نظيف و حنان الإبراهيمي و صلاح الدين بنموسى. هاد لفيلم ديال دراما وتاريخي.

## ملخص لفيلم
قصة ديال لمعتقل سّياسي جواد مديديش لّي تعتاقل و تغبر ف لفترة ديال عوام رّصاص ف لحبس د درب مولاي الشريف ف دّار لبيضا.

## مصادر

تصنيف:فيلم مغريبي
تصنيف:فيلم د دراما
تصنيف:فيلم تاريخي
تصنيف:فيلم موخود من أحدات د بصح
تصنيف:أفلام د 2004
دليلة

**دليلة** (خلاقت ف دّار لبيضا ف 18 ماي 1968) ممتلة د لپورنو مغريبية. هي أول مغربية دخلات ل مجال لپورنو و كانت من أنجح لممتلات ف تّسعينات ب دّات ف طّاليان و فرانسا و عندها ف لكاريير ديالها 53 فيلم. سبقليها تنومينات 18 مرة ف أعرق و أهم جوائز صناعة لپورنو لعالمية و ربحات 12 مرة لجوائز لولا ف European X Awards و Venus Awards.

## حياتها
دليلة هاجرات من لمغريب ف تّمانينات د لقرن لعشرين ومشات ل فرانسا باش تكمل لقراية لجامعية ديالها ف لمجال د لجغرافيا. باش تضبر على راسها و تقدر تجمع مصاريف لقراية بدات كاتخدم عارضة (موديل) ل رّسامين و من بعد بدات كاتخدم موديل ف مجلات إباحية (إيروتيكية) فرانساوية بحال كولور كليماكس ولا سيني سيكس.

لبدية ديالها ف لپورنو كانت ف طّاليان ف 1994 ف فيلم *Concetta Licata* وستامرات لمسيرة ديالها تال 2003 بحيت متلات مع ممتلين كبار بحال روكو سيفريدي و ناتشو بيدال.

## لأفلام ديالها
* 1994 : *Concetta Licata 1*
* 1994 : *La déesse de l'enfer 2*
* 1994 : *Dracula*
* 1994 : *Ein Bett für Zehn*
* 1994 : *Opera quarta*
* 1994 : *Violentata davanti al marito*
* 1995 : *La clinica della vergogna*
* 1995 : *Line Up*
* 1995 : *Sequestro di persona*
* 1995 : *Top Model 2*
* 1996 : *At the Club*
* 1996 : *Nuits blanches*
* 1996 : *Solo per i tuoi occhi*
* 1996 : *Les captives 2*
* 1996 : *Sex for Hire*
* 1996 : *Sans contrapartie*
* 1997 : *Antefutura*
* 1997 : *Concetta Licata 2*
* 1997 : *Concetta Licata 3*
* 1997 : *Dreams of Fetish 1*
* 1998 : *Dalila, jeux pervers*
* 1998 : *Dreams of Fetish Part 2*
* 1999 : *Les contes immoraux de Mario Salieri*
* 1999 : *True Anal Stories 7*
* 1999 : *Voyeurs*

## مصادر

تصنيف:زيادة 1968
تصنيف:ناس تزادو ف الدار البيضا
تصنيف:مومتيلات د أفلام لپورنو مغريبيات
تصنيف:بيوغرافيا د نسا
تصنيف:مقالات فيها مصدر و 3000 بايت
دنيا باطما

**دنيا باطما** (مزيودة ف 23 أبريل 1991) مغنية مغريبية، من عائلة باطما الفنية اللي معروفة ف لمغريب.

هي بنت الفنان حميد باطما خو لعربي باطما اللي هو من المؤسسين ديال الفرقة المغربية ناس الغيوان. وبنت عم المغنية خنسا باطما والفنان طارق باطما.
## حياتها
ف 2013 تزوجات دنيا من مدير أعمالها موفق ترك اللي مشهور فالعالم الفني بسمية محمد ترك. بابات المغنية حلا ترك.

### قضية د حمزة مون بيبي
ف 2019، بدا عليها تحقيق هي و ختها على قبل لقضية د حمزة مون بيبي. ف 26 يناير 2021، حكمات عليها و ختها محكامة لإستئناف د مراكش ب عام د لحبس و 10.000 درهم غرامة و تمنعات من السفر برّا لمغريب ل شهورا. من بين التهمات لي توجهو ليها، لمشاركة ف عملية د النصب و التشهير. ف 28 دجنبر 2023، تّرفض الطلب د النقض لي دارو الدفاع ديالها، و ف 31 يناير 2024، شدوها لبوليس ف الدارلبيضا، و تقبطات ف لحبس.

## لكاريير لفنية
شاركات فلول فبرنامج اكتشاف الأصوات المغربي ستوديو دوزيم و نالت واحد المرتبة الي مشرفة. و كملات قرايتها فمجال السياحة قبل ماتشارك فالبرنامج العربي المشهور عرب ايدول الي احتلات فيه المرتبة الثانية.

## مصادر

تصنيف:زيادة 1991
تصنيف:مغنية مغريبية
تصنيف:ناس حيين
تصنيف:بيوغرافيا د نسا
تصنيف:ناس تزادو ف الدار البيضا
تصنيف:مومتيلات د لأفلام مغريبيات
تصنيف:مومتيلات د تلفازة مغريبيات
تصنيف:ناس د الدار البيضا
تصنيف:مقالات فيها مصدر و 3000 بايت
ضوريس ليسينݣ

**ضوريس ماي ليسينݣ** Doris May Lessing (خلاقت ف 22 أكتوبر 1919 ف قرمانشه ف إيران و توفات ف 17 نونبر 2013 ف لندن) كاتيبة روائية نݣليزية كانت ربحات جايزة نوبل د لأداب ف 2007، و لّي خلداتها، على حساب لهضرة د أكاديمية نوبل، ب صّفة ديال "راوية ملحامية ديال لحياة د نّسا لّي عندها روح نقدية و شوفة د لموستقبال على كيفاش لحضارة ديال ليوم مقسومة".

ضوريس واليديها بجوج نڭالزا و خلاقت ف إيران ب سباب لخدمة د باها، ف سن صغيرة تحولو ل روديزيا (زيمبابوي ديال دابا) و تما دوزات صغرها و داكشي لّي كايفسر علاش لموضوع د لعونصورية كان حاضر بزاف ف لكتابة ديالها. ضوريس مشات أول مرة ل نݣليز حتال فاش دارت 31 عام.

ضوريس ليسينݣ تشهرات ب رّواية لّولة ديالها "الربيع كيغني" (The Grass is singing) لّي نشراتها ف 1950 و لّي كان لموضوع ديالها لعنصرية.

ضوريس ليسينݣ كانت مرا أديبة و مناضلة ماركسية و كانت كاتعارض ليستيعمار و سّياسة لميز لعونصوري (لأپارطايد).

## مصادر


تصنيف:بيوغرافيا د نسا
تصنيف:كاتب بريطاني
تصنيف:ناس ربحو جايزة نوبل د لأدب
تصنيف:زيادة 1919
تصنيف:وفيات 2013
تصنيف:ناس توفاو ف لندن
دولار

تصغير|دولار ميريكاني
**دّولار** (ب نݣليزية : **Dollar**) هي سمية ديال لفلوس (عوملة ؤلا صولدي) مستعملة فبزاف د لبلدان، ؤ كيترمز ليها بـ**$**.

## لأصل ديال سّمية
لأصل ديال كلمة "دولار" كيرجع ل سّمية ديال صولدي كان مستعمل ف مملكة بوهيميا (دابا ف جمهوريت تّشيك)، لي كان كيتسما *يواكيمسطالر Joachimsthaler* علا سّمية د لمدينة فين كان كيتسك لي سميتها *يواكيمسطال Joachimsthal* (وادي يواكيم، دابا ياخيموڤ ف تّشيك)، ؤلا ب ختيصار *طالر Thaler*، لي ولات من بعد ف نّݣليزية "دالر" ف لفرانساوية "دولار"، ف تّشيكية طولار، ؤ ف لإتيوپية طالاري.

## لبلدان لي مسميين لفلوس ديالهم دولار

## مصادر


تصنيف:صولدي
تصنيف:مقالات فيها مصدر و علاين 3000 بايت
ضومينيكا

**دومينيكا** (ب لينݣليزية: Commonwealth of Dominica) هي بلاد جزيرة جات ف لبحر د لكاريبي. أقرب جزر ل دومينيكا هوما ݣوادلوپ من الشمال و لمارتينيك من لجنوب، و هوما بجوج جزر تابعين ل فرانسا.

أول مرًة وصلو لبويض للجزيرة د دومينيكا هي مع كريسطوف كولومبوس، و هو اللي سمًاها دومينيكا (اللي تاتعني نهار لحدً باللاتينية) حيت وصلو لتما نهار لحدً 3 نونبر 1493. كانت فرانسا أول بلاد حتلات دومينيكا و موراها عطاتها لبريطانيا، اللي حتلاتها من 1763 تال 1978.

تيسكنو ف دومينيكا تقريبا 74.000 واحد، و لعاصمة ديالها هي روسو. اللغة الرسمية هي لينݣليزية و لفلوس اللي كاتخدًم هي الدولار د شرق لكاريبي. دومينيكا معروفة بالطبيعة ديالها، و بالطير ديال باباغيو اللي هو الرمز لوطني اللي كاين فالشعار د لبلاد.

## مصادر


تصنيف:بلدان د أمريكا الشمالية
تصنيف:دول مدون
تصنيف:دولة ݣزيرة
تصنيف:تأسيسات د 1690 ف أمريكا الشمالية
تصنيف:تأسيسات د 1805 ف أمريكا الشمالية
تصنيف:تأسيسات د 1978 ف أمريكا الشمالية
ديربي د كازا

يسار|تصغير|ماتش ديربي ف لبوطولا بين راجا ولوداد نهار 10 أبريل 2011.

**ديربي د كازا** ولا **ديربي لبيضاوي** هو ماتش كيجمع بين جوج فراقي ديال دار البيضا، غالبا كيكون ف كورة بين راجا ولوداد و كيتلعب ف تيران محمد لخاميس.

هاد لماتش مرتابط ب واحد السيد اللي لعب دور مهم باش تبدا كورة ف لمغريب، واللي هو پير جيݣو (سميتو ف لحقيقة محمد بلحسن لعفاني).

لماتش بين راجا ولوداد ولا دابا معروف ف لعالام كامل، حيت ف كل مرا لجماهير د لفراقي بجوج كيهزوا تيفوات وكيغينيو لأغاني د لؤلترات ديالهم.

## إحصائيات
### ماتشات د لبوطولا

;ملاحضات

### ماتشات د لكاس

;ملاحضات

### ماتشات خرين

;ملاحضات

## ناس دازو ف لفراقي بجوج
;لعابة لعبو ف لفراقي بجوج
* مصطفى شكري "پيتشو" (راجا: 1966-1975؛ لويداد: 1975–1979)
* خليل عزمي (لويداد: 1984-1992؛ راجا: 1992–1994)
* زكريا عبوب (راجا: 1999-2002، 2009-2010؛ لويداد: 2004–2005)
* مصطفى بيضوضان (راجا: 2002-2006؛ لويداد: 2007–2011)
* محسن ياجور (راجا: 2003-2007، 2012-2014، 2017-2019؛ لويداد: 2010–2012)
* عبدلحق أيت لعريف (لويداد: 2002-2005، 2009-2011؛ راجا: 2011–2012)
* عمر نجدي (راجا: 2007-2011؛ لويداد: 2012–2013)
* سعيد فتاح (راجا: 2004-2011، 2014-2015؛ لويداد: 2011–2014)
* جواد إسن (لويداد: 2011-2013؛ راجا: 2014–2015)
* هشام لعمراني (راجا: 2007-2009؛ لويداد: 2011–2015)
* ليس مويتيس (لويداد: 2011-2013؛ راجا: 2014–2015)
* يوسف لقديوي (لويداد: 2011-2012؛ راجا: 2015–2017)
* زكريا لهاشيمي (راجا: 2012-2017؛ لويداد: 2017–2018)
* عبدلعضيم خضروف (لويداد: 2016-2018؛ راجا: 2018)
* ميشيل باباتوندي (راجا: 2016؛ لويداد: 2018–2021)
* محمد ناهيري (لويداد: 2017-2020؛ راجا: 2021–2023)
* هيتم لبهجة (لويداد: 2019-2021؛ راجا: 2022–2023)
* حميد أحداد (راجا: 2019-2022؛ لويداد: 2022–2023)
* جمال حركاس (راجا: 2021-2023؛ لويداد: 2023-)
* عبدلمنعم بوطويل (راجا: 2022؛ لويداد: 2024-)
* مهدي موباريك (راجا: 2023-2024؛ لويداد: 2024-)
;لعابة دازو من لكاطيݣوري د صغار ف فرقة ؤ لعبو معا لكبار ف فرقة خرا
* حمزة بورزوق (لويداد صغار: ?-2007؛ راجا: 2012–2015)
* أنس لأصباحي (راجا قل من 19 لعام: ?-2012؛ لويداد: 2012–2021)
* نوح وائل سعداوي (لويداد قل من 19 لعام: 1998-2004؛ راجا: 2020–2021)
;مدربين دربو لفراقي بجوج
* جوزي روماو (لويداد: 2005-2006؛ راجا: 2008-2010، 2014–2015)
* ؤسكار فيلوني (راجا: 1998-2000، 2005-2006؛ لويداد: 2002-2003، 2008)
* خوان كارلوس ݣاريدو (راجا: 2017-2019؛ لويداد: 2020)
* فوزي لبنزرتي (راجا: 2013-2014، 2022؛ لويداد: 2018، 2018-2019، 2020–2021)

## مصادر

تصنيف:كورة د لمغريب
تصنيف:مقالات فيها مصدر و 3000 بايت
تصنيف:الرجاء البيضاوي
تصنيف:الوداد البيضاوي
تصنيف:تأسيسات د 1956 ف لمغريب
ديكتاتورية

يسار|تصغير|خريطة د لانديس ديال الديموقراطية اللي كاتحسبو ذي إيكونوميست. الديكتاتوريات هي اللي باللون القهوي
**الديكتاتورية** هي سيستيم ديال نظام الحكم اللي كاتكون فيه السلطات كاملة و تقريبا مجموعة ف يد واحد ؤلا مجموعة قليلة ديال الناس، بلا ما يكونو محدودين بشي قانون ؤلا ناس اخرين ؤلا مؤسسات يمكن توقفهوم و تحاسبهوم.

السيستيم الديكتاتوري يمكن تكون عندو مؤسسات و قوانين وتا برلمان و نتيخابات، غير هوما تايكونو غير منظر، و غير باش يبان بلي عندو مؤسسات و حياة ديموقراطية من برا، و ف الغالب ما كاتكونش عندها سلطة مضادة حقيقية.

من أشهر الناس اللي خدمو على تاريخ الديكتاتوريات وكيفاش كاتبان وشنو اللي تايعاونها باش تبقا وتطغا المؤرخة حنا أريندت، اللي بينات ف لكتوبا ديالها كيفاش أن الديكتاتوريات كاتكون ف أكترها فاسدة على المستوى الأخلاقي و ماشي سيستيم ديال الحكم اللي يمكن ينفع الدول والناس.

## إيتيمولوجي
أصل الكلمة جاي من اللاتينية *dictatura* اللي كانت سمية واحد السيستيم ديال الحكم اللي كان كايتدار، غير ب شكل موقت فيه 6 شهور، ف الإمبراطورية الرومانية و اللي كان تايعطي السلطة كاملة لواحد الإمبراطور. كانو شي إمبراطورات عيقو بيها وعاودوها بزاف ديال المرات و أشهرهوم يوليوس قيصر. هاد السيستيم بقا عندهوم حدو حد القرن 3 قبل الميلاد.

## الديكتاتورية دابا
باقيين بزاف ديال الدول ف العالم فيهوم الديكتاتورية، غير هي غادا وكاتنقص، واخا مرة مرة كاينين دول يمكن يرجعو اللور وتعاود تبان عندهوم الديكتاتورية من بعد ما كانو ديموقراطيات (الحالة ديال الأرجنتين فاللخر ديال السبعينات).

أهم إنديكاتور ف هاد الضومين هو لانديس ديال ذي إيكونوميست اللي تايصنف الدول على حسب شي مؤشرات ل ربعة ديال المجموعات:

* الديموقراطيات المكمولة
* الديموقراطيات الناقصة
* الأنظمة المخلطة
* الأنظمة الديكتاتورية

ف 2019، من 167 بلاد كانو ف التصنيف، 54 ديكتاتوريات.

## الديكتاتورية ف الأدب

* رواية "مزرعة الحيوان"، جورج أورويل.
* رواية 1984، جورج أورويل.

## مصادر


تصنيف:سياسة
تصنيف:أنضمة د لحكم
تصنيف:مقالات فيها مصدر و 3000 بايت
ديكسيونير

[تصغير|يسار|250px|<P ALIGN=center>طابليطة مكتوبة ب [لآكادية|لّوغة لآكادية ب لكتبة د لمسامر، كترجع ل 1000 لّخرة قبل لميلاد، ؤ فيها ليستة د لكلمات علا لماكلة ؤ شّراب.]]
تصغير|يسار|250px|<P ALIGN=center>ديكسيونير د اللاتينية.</p>
**دّيكسيونير** (من لفرانساوية **Dictionnaire**) هو كناش كيجمع لكلمات د شي لوغة ؤ لمعاني ؤ شرح ديالها، ؤ ف شي ديكسيونيرات حتى طّرجمة ديالها ل شي لوغة خرة، ؤ كاينين ديكسيونيرات خرة كيكون فيها حتا طريقة د نطق ؤ شي معلومات على لاصل د لكلمة (إيتيمولوجيا) ؤ كيفاش كتخدم. ف ديكسيونيرات كاين *دّيكسيونير لعام* لي كيكون جامع ݣاع لكلمات د لوغة، ؤ *دّيكسيونير لمتخصص* ف شي مجال محدد ؤلا عيلم محدد بحال لميدسين، ليكونومي، لفيزيك، ؤلا لقانون.

أقدم دّيكسيونيرات بانو ف لإمبراطورية لآكادية.

## إيتيمولوجيا
لكلمة د ديكسيونير دخلات ل دّارجة من لفرانساوية "*Dictionnaire*" ف لعهد د لحماية، لي حتى هي دخلاتها من لّاتينية "*dictionarium"* لي تشتق منو "*dictio"* ؤ لي كانت كتعني فيعل، هضرة، طريقة د تّعبير.

## مصادر

## شوف تا
* تسكويل


تصنيف:لأداب
تصنيف:مقالات فيها مصدر و علاين 3000 بايت
ديناصور

تصغير|يسار|<P ALIGN=center>تصاور د بزاف د الديناصورات للي عاشوا شحال هادي</p>
**ديناصور** (سّمية لعلمية: ***Dinosauria***) (جاية من ليونانية لبالية دييْنوساوروس بمعنى *الزرمومية لي كاتخلع*) كان واحد لحيوان سنسولي لي عاش ف لكورة لأرضية واحد 160 مليون عام. بان الديناصور فلأرض فالعصر التلاتي, اللي كان مابين هادي 251 و 199.6 مليون عام.

لآتار د الديناصورات كاينة ف لقارات كاملين, حيث فلوقت اللي كانو عايشين فيه, كانت غي قارة وحدا ف لأرض سميتها پانجييا. ديك لقارة ماتقسمات ل خمسة د لقارات لي تانعرفو دابا تال منبعد. هادي 65 مليون عام (فاللخر د لعصر الطباشيري), وقعات شي كارتة كبيرة ف لأرض و نقارضو بسبابها تقريبا ݣاع الديناصورات. الديناصورات لوحيدين اللي ما نقارضوش هوما جدود الطيور, لي كيتسماو علميا طيروپود.

كاينة فرضية قوية بلي جميع دّيناصورات كان عندهوم ريش بحال طّيور دابا، عكس تّصور لي كان سايد، ؤ لي كيمتّلهوم ف تصاور تخيليين ب جلد عريان بلا ريش. بزاف د لمستحتات ديال دّيناصورات تلّقاو فيهوم نيت بقايا ديال رّيش.

## مصادر


تصنيف:حيوان
الداخلة

**دّاخلة** مدينة مغريبية جات ف شبه د ڭزيرة الداخلة، على الساحل ديال لمحيط لأطلاسي. ف السنوات اللخرة ولات كاتجبد ليها السياح، سيرتو لي كيبغيو يمارسو رياضة السورف ؤلا لكايت-سورف.

## جغرافيا
اللاڭون ديال الداخلة مكلاصي موقع ديال رامسار من 2005، بحكم التنوع الطبيعي د لعشوب و لحوت لي فيه، لبعض منها نادر، منها 120 نوع د الرخويات و 41 نوع د لحوت. لمساحة د اللاڭون 40000 هيكطار، و الطول ديالو 37 كيلوميطر، و هو مفصول على لبحر ب واحد السيستيم ديال لكتبان الرملية.

هاد لموقع هوّ تاني أهم واحد ف لمغريب لي كيهاجرو ليه الطيور، و التقديرات كيڭولو بلي جاو ليه علاين 60000 طير مابين 1995 و 2000.

## ف التقسيم لإداري
دّاخلة كاتّعتابر جماعة ترابية حضرية كاينة ف إقليم واد دّهاب، جهة دّاخلة واد دّهاب، ساكنين فيها 102098 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 21,1%
* نسبة سّكان لّي قاريين فوق الليسي (ليسي و جامعة): 17,4%

## لإقتصاد
لإقتصاد ديال الداخلة معتامد سيرتو على التوريزم و الصيد د لحوت.

### إحصائيات
* نسبة نّاس نّشيطين (لّي يقدرو يخدمو): 57,6%
* نسبة د الشوماج (نّاس لّي ما خدامينش و تايقلبو على خدمة): 12,4%
* نسبة نّاس اللي خدامين ف دّولة (ولا لمشومرين اللي سبق ليهوم خدمو): 17,8%
* نسبة نّاس اللي خدامين ف لپريڤي (ولا لمشومرين اللي سبق ليهوم خدمو):54,2%

## مصادر


تصنيف:جهة الداخلة وادي الذهب
تصنيف:مدون د لمغريب
تصنيف:بلايص مسكونين ف إقليم وادي الذهب
تصنيف:تأسيسات د 1502 ف إفريقيا
الداورة

**دّاورة** جماعة ترابية قروية كاينة ف إقليم طرفاية، جهة لعيون ساقية لحمرا، ساكنين فيها 1095 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 39,1%
* نسبة سّكان لّي قاريين فوق الليسي (ليسي و جامعة): 11,2%
## إقتصاد
* نسبة نّاس نّشيطين (لّي يقدرو يخدمو): 52,2%
* نسبة لبطالة (نّاس لّي ما خدامينش و تايقلبو على خدمة): 35,8%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 32,2%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):41,5%
## مصادر

تصنيف:جهة لعيون ساقية لحمرا
تصنيف:جماعة قروية ف إقليم طرفاية
تصنيف:بلايص مسكونين ف جهة لعيون ساقية لحمرا
تصنيف:طرفاية
دونالد طرامپ

**دونالد جون طرامپ** (بلينݣليزية: ** Donald John Trump**) (تولد ف 14 يونيو 1946) هو بيزنيسمان و سياسي ميريكاني. هوّ دابا الرئيس د لميريكان، و كان هوّ الرئيس نمرة 45 ديال لميريكان، و حكم فيها من 2017 حتال 2021. قبل ما يدخل طرامپ للسياسة، كان خدام بيزنيسمان و شخصية ديال التلفازة.

تولد دونالد طرامپ وكبر ف نيو يورك، وكان باه تا هو بيزنيسمان. ف 1971, غادي يعطيه باه لمسؤولية ديال الشركات ديالو، اللي غادي يسميها دونالد "لمنظمة د طرامپ". غادي تبدا لمنظمة تبني ناطحات السحاب ولوطيلات ولكازينويات والتيرانات د لݣولف. بهاد الاستثمارات كاملة، أيولي طرامپ بيزنيسمان عندو بزاف د لفلوس. ف 2019، قدًرات فوربس الثروة ديالو ب 3.1 مليار دولار.

دخل طرامپ للسياسة ف 2016 مع لحزب لجمهوري، وترشح باش يولي رئيس د لميريكان. ربح نيشان من الدقة اللًولا ف 8 نونبر 2016. بزاف د الناس تيعتابرو لإيديولوجيا ديالو باللي هي شعبوية وحمائية.

و طرامپ كان واحد الرئيس مثير للجدل، لكن بزاف ديال الناس كيشوفو أنه شخص صريح بزاف و واضح ف تعاملو مع المشاكل اللي كاينين ف العالم.

عاد زيد بلي ترامب هو الرئيس الميريكاني اللول ف التاريخ اللي كيعترف بلي الصحرا هي مغربية، وقرر باش يفتح قنصلية ديال ميريكان ف مدينة الداخلة ف الجنوب ديال المغريب.

ف 6 نونبر 2024، طرامپ ربح لإنتخابات الرياسية، باش يكون الرئيس نمرة 47 د لميريكان. و بدا لمنصب ديالو بشكل رسمي ف 20 يناير 2025.

## مصادر

## لمزاود
link=https://commons.wikimedia.org/wiki/Category:Donald_Trump?uselang=ary|20x20px تقدر تزيد شوف بزاف د تّصاور و لمعلومات ديال '''''دونالد طرامپ''''' ف ويكيميديا كومنز.


تصنيف:رايس د الولايات المتاحدة د ميريكان
تصنيف:بيوغرافيا د رجال
تصنيف:زيادة 1946
تصنيف:ناس حيين
تصنيف:مقالات فيها مصدر و 3000 بايت
تصنيف:مقالات د مسابقة ويكيپيديا ب الداريجة غشت 2024
الدشيرة

**دّشيرة** جماعة ترابية قروية كاينة ف إقليم لعيون، جهة لعيون ساقية لحمرا، ساكنين فيها 509 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 44,9%
* نسبة سّكان لّي قاريين فوق تّانوي (تانوي و جامعة): 10%

## اقتصاد
* نسبة نّاس نّشيطين (لّي يقدرو يخدمو): 63,6%
* نسبة لبطالة (نّاس لّي ما خدامينش و تايقلبو على خدمة): 20,6%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 12,6%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):36,4%
## مصادر

تصنيف:جهة لعيون ساقية لحمرا
تصنيف:جماعة قروية ف إقليم لعيون
ذ ميست

**ذ ميست** (ضّبابة The Mist)، فيلم ميريكاني لّي دار لإخراج ديالو فرانك داراباونت. لفيلم متلو فيه لأدوار رّئيسية طوماس جاين و مارسيا ماي هاردن و لاوري هولدن. هاد لفيلم ديال لخيال لعلمي

## ملخص لفيلم
فيلم مبني على رواية قصيرة د ستيفن كينݣ. ف واحد لمدينة صغيرة كاتنزل واحد ضّبابة ما ممعروفش لأصل ديالها و كاتخلي واحد لمجموعة د نّاس يعزلو راسهوم ف واحد سّوبير مارشي بلا ما يقدرو يخرجو بسباب شي حوايج كاتخلع كاتخرج من ديك ضّبابة. هاد نّاس غادي يوصلو لواحد لحالة لّي ماحيلتهوم ل خطر ضّبابة لا ل لخطر لّي لداخل لّي غادي يولدو لخوف ديالهوم.

## مصادر

تصنيف:أفلام د التعاويد لعيلمي
تصنيف:فيلم د مورلقيامة
تصنيف:فيلم ميريكاني
تصنيف:أفلام د 2007
تصنيف:فيلم د لخلعة
رايسة كيلي

**كارين دونڤير**، ولا **رايسة كيلي**، تولدات فـ1976 ف بلوا، هي مغنية فرانصاوية تتغني ب تشلحيت.

## حياتها
تزادت كارين عام 1976 من والدين فرنساويين وبرتغاليين كانو عايشين فبلوة فمقاطعة لوار وشير ف فرانسا.

سافرات كيلي معا عائلتها للدار البيضاء فالمغرب فعام 1988. وكان فعمرها ديك الساعة 12 عام وفديك التسافيرة عجباتها الثقافة واللغات ديال المغرب.

عرضو على كيلي فلاخر ديال عام 1991 باش تغني بتشلحيت فالمسرح الوطني ديال محمد الخامس فالدار البيضاء. منبعد عاونوها بزاف ديال الفانين بحال حسن أرسموك وبالأخص حسن أكلاو باش تبدا لمسيرة الفنية ديالها بسميت كيلي.

## الريبيرتوار
عند رايسة كيلي بزاف ديال لمزيكات ملي بدات فللول ديال التسعينات حتى لألبوم لخر ديالها عام 2002.

ألبوم 1996 معا حسن أكلاو - وردة فيزيون

* *اربي مولاي سيدي مولانا*
* *ماني موسول نكا*
* *أوريد أوكان*
* *أرسول تالات*
* *المسامحة*
* *أ مونات*

ألبوم 2002 - وردة فيزيون

* *ابو طابلا*
* *مرحبا يا مرحبا*
* *غيكا تݣا تودرت*
* *تيميزار*
* *حورما يا سيدي لعفو*
* يويغكيد ألوبان إتفيليت

## شوف حتا
* ليلى شاكر
* فاطنة بنت الحسين

## مصادر

تصنيف:بيوغرافيا د نسا
تصنيف:مغنية فرانصاوية
تصنيف:زيادة 1976
تصنيف:ناس حيين
تصنيف:مقالات فيها مصدر و علاين 3000 بايت
ربيع لأبلق

**ربيع لأبلق** (بالريفية: ⵔⴰⴱⵉⵄ ⴰⴱⵍⴰⵇ)، تولد ف 1987 ف لحسيمة، هو صحافي ناشط سياسي مغريبي، و واحد من ناس د لحراك د ريف، لي هو حراك كانت فيه حتيجاجات سلمية وتاطًالب بواحد لعدد د لمطالب قتيصادية وجتيماعية لمنطقة د لحسيمة. نهار 28 ماي 2017، تعتقال ربيع وتحكم عليه ب 5 سنين د لحبس.

تعرف ربيع لأبلق بلإضرابات ديالو على لماكلة، لي كانت أطول إضرابات على لماكلة ف تاريخ د لمغريب (فاتت ف لمجموع 284 يوم).

## حياتو
تولد ربيع لأبلق ف لحسيمة ف 1987 وكبر فيها. خدم مراسل صحافي ف لجريدة لإلكترونية د بديل (لي أسسها الصحافي لمهداوي)، وشارك ف لحراك د ريف ملًي بدا.

تعتاقل ربيع نهار 28 ماي 2017 ف مدينتو، وعلى حساب لمنضمة د لعفو دولية، كاين اشتباه بلي يكون تعذًب هو و65 معتاقل أخور د لحراك د ريف. تحكم على ربيع ب 5 سنين د لحبس باش يدوًزها ف لحبس د "طنجة 2".

من نهار تعتاقل ربيع وهو تيدير لإضرابات على لماكلة، على بزاف د لمطالب منها يتحسًن لوضع ديالهم ف لحبس، وتكون عدالة كتر ف تعامل معاهم.

فـ29 يوليوز 2020، خرج ربيع من لحبس ب عفو مالاكي مورما دوز تقريبان تلت سنين ؤ هو مشدود.

## لإضرابات ديالو على لماكلة
دار ربيع لأبلق بزًاف د لإضرابات على لماكلة من نهار تعتاقل. منها:

* 28 ماي 2017 - 18 ليوم
* 26 يوليوز 2017 - 39 يوم
* 8 شتنبر 2017 - 48 يوم (منها 8 إيام بلا ما)
* 9 نونبر 2017 - 12 ليوم (منها 6 إيام بلا ما)
* 29 يونيو 2018 - 42 يوم (منها 7 إيام بلا ما)
* 30 غشت 2018 - 6 إيام
* 10 نونبر 2018 - 5 إيام (إضراب كامل على لماكلة ولما وسكار)
* 27 نونبر 2018 - 9 إيام
* 2 يناير 2019 - 10 إيام
* 20 مارس 2019 - 46 يوم (منها 11 ليوم بلا ما)
* 6 شتنبر 2019 - 54 يوم

## مصادر


تصنيف:سياسة
تصنيف:لمغريب
تصنيف:زيادة 1987
تصنيف:سياسي مغريبي
تصنيف:صحافي مغريبي
تصنيف:مقالات فيها مصدر و 3000 بايت
تصنيف:ناس تزادو ف لحسيمة
رجاء بلمليح

**رجاء بلمليح** (خلاقت ف 22 أبريل 1962 ف رّباط و توفات ف 2 شتنبر 2007) مغنية مغريبية تشهرات ف لبداية ديالها ب غنيات عصرية ب لعربية لفصحى و من بعد ما هاجرات لمصر تشهرات بزاف ف دول لعربية، وكاتعتابر من أهم لمغنيات لمغريبيات لّي كان عندهوم نجاع عالمي واخا كانت عندها كاريير قصيرة.

## حياتها
رجاء خلاقت ف رّباط ف 1966 و كانت لبدية ديالها ف لموسيقى مع لمسابقة لكبيرة د أضواء المدينة لّي نظمها لمغريب ف تمانينات لفرن لعشرين باش يقلب على لمواهب ف لغنا و لموسيقى و لمسرح. رجاء كانت دات لمرتبة لّولا ف ديك لمسابقة.

ف لمرحلة لمغريبية ديالها، خدمات رجاء مع كتاب كلمات كبار بحال محمد لجاي و عبد الرفيع الجواهري و مع أحسن لملحنين لمغاربة لّي ميزو لفترة دهبية ديال لموسيقى لمغريبية لعصرية ف نّص تاني د لقرن لعشرين بحال لمفضل لعذراوي و أحمد لبيضاوي و عبد القادر الراشدي و عبد الله عصامي و حسن القدميري.

أول ألبوم ديال رجاء كان ف 1987 (يا جار وادينا) و لّي كانت فيه غنيات ديالها لّي بقاو مخلدين ف تاريخ لأغنية لمغريبية و لّي كايجمع بينها هو أنهوم كانو ب لعربية لفصحى: يا جار وادينا، مدينة العاشقين، الحرية و أطفال الحجارة.

من بعد هاجرات رجاء ل ميصر باش تزيد تلونصي لكاريير ديالها و تما خدمات مع ملحنين كبار و كان أهم واحد فيهوم هو حميد الشاعري لّي خدم معاها أول ألبوم لّي نجحات بيه بزاف ديال "صبري عليك طال" و كملات من بعد ب ألبومات ناجحة بحال "يا غايب" و "اعتراف" لّي خدمات فيهوم مع ملحنين مصريين كبار بحال صلاح الشرنوبي و حلمي بكر و محمد ضياء و جمال سلامة.

ف 1999 عطاتها ليونيسيف تّيتر ديال "سفيرة النوايا الحسنة".

تصابت ب مرض لكونسير لّي بيه ماتت ف 2007 و هي عندها 45 عام.

## مصادر

تصنيف:بيوغرافيا د نسا
تصنيف:مغنية مغريبية
تصنيف:زيادة 1962
تصنيف:وفيات 2007
تصنيف:مقالات فيها مصدر و 3000 بايت
تصنيف:ناس تزادو ف الدار البيضا
تصنيف:ناس د الرباط
تصنيف:ناس توفاو ف الدار البيضا
تصنيف:ناس قراو ف جاميعة محمد لخاميس
رامن

يسار|تصغير|رامن تسوكيمين
**الرامن** هو واحد النوع ديال لماكلة مشهورة بزاف ف الجاپون. هاد لماكلة هي واحد النوع ديال لحسوة ديال الشعرية. كايتم التوجاد ديالها ب لمرقة ديال اللحم أولا ديال لحوت، و كيزيدو معاها طراف ديال لحم لحلوف ؤلا الدجاج ؤلا لخز د لبحر لمنشفة ف الشمش ، ؤلا لبصلة لخضرة، ؤلا الدرة على حساب كل واحد و ذوق ديالو.

هاد النوع ديال لماكلة كاينة ف ݣاع بلايص ديال الجاپون, ؤ كل بلاصة و كيفاش كاطيبها. يمكن حتى لواحد يشري هاد لماكلة مصوبة مقادة ف سوپرمارشيات ؤلا ف لماكينات ديال لبيع لي كاينة تقريبا ف كل قنت ف الشانطيات و دّروبا ديال الجاپون. لأصل ديال الرامن ؤ التاريخ ديالو مامعروفش، كاينة هضرة كاتݣول بلي بانت ف لبدية ديالو ف الشينوا، ؤ كاينة هضرة خرة كتݣول بلي تختارع ف الجاپون نيت ف يامات لعشرينات.

## مصادر

## شوف تا
* سوشي


تصنيف:كوزينة د الجاپون
رشيد أورقية

**رشيد أورقية** (بلأمازيغية: ⵔⴰⵛⵉⴷ ⵓⵔⵇⵉⵢⴰ - تولد ف 6 يوليوز 1990 ف ورزازات) هو ويكيپيدي مغريبي و واحد من لمؤسسين د ويكيپيديا بالدارجة و من الناس اللي حطو لقواعد ديالها و كتبو فيها بزاف د لمقالات.

## حياتو
تولد رشيد أورقية ف ورزازات ف 1990، و موراها مشا مع عائلتو ل آيت ملول، فين قرا ليبتيدائي و ليعدادي و الليسي. رشيد تولد من بين 11 د لخوت، 7 منهم توفاو. عندو دابا واحد خوه وجوج خواتاتو، و هو لكبير فيهم.

من مورا لباك، قرا رشيد عام د لهندسة الكهربائية ف المدرسة العليا للتكنولوجيا ف أݣادير، و عامين ديال الهندسة المعلوماتية ف المدرسة العليا للتكنولوجيا ف الصويرة. موراهم كمل الإجازة المهنية ديال الهندسة المعلوماتية ف كلية المتعددة التخصصات ف الراشيدية. دابا تيخدم رشيد ف لبرمجة الحرة وساكن ف آيت ملول.

دخل رشيد للعالم د ويكيپيديا ف 2018، و خدم ف بزاف د لمشاريع اللي عندها علاقة ب لمغريب، بحال مشاريع التصوير: ويكي تهوى المعالم، ويكي تهوى إفريقيا، و كان من لمؤسسين د مشروع ويكيپيديا بالدارجة.

## شوف حتا
* أناس السدراتي
* عبد الرحمان آيت علي

## مصادر

تصنيف:بيوغرافيا د رجال
تصنيف:ويكيميديين مغاربة
تصنيف:زيادة 1990
تصنيف:ناس تزادو ف وارزازات
رقية الدمسيرية

**رقية الدمسيرية** (زيادة ف شيشاوة ف 1948) شاعرة و مغنية أمازيغية مغربية. تاتكتب و تتغني ب تاشلحيت.

## حياتها
تزادت رقية شوال أولا الدمسيرية عام 1948 ف دمسيرة حدا شيشاوة ف المغرب. تكرفسات ملي كانت صغيرة حيت ماتت مها و ف عمرها 4 سنين و تعدات عليها مرات باها و بززو عليها الزواج و هي صغيرة. هربات مبعد للدارلبيضا قبل ما يكون ف عمرها 14 عام.

بدات تتغني ملي وصلات للدارلبيضا ف الستينيات مع شي فنانين أمازيغ الروايس معروفين ف ذيك الوقت بحال محمد دمسيري و سعيد أشتوك. سجلات أول ألبوم ف عام 1967 و ولات مبعد مشهورة ف المغرب و مابين المغاربا ف ؤروپا.

## الريپيرطوار
شاركات ف بزاف ديال المهرجانات ف المغرب بحال تيميطار ف أݣادير. عند رقية الدمسيرية كثر من 800 أغنية.

## شوف حتا
* ليلى شاكر
* فاطنة بنت الحسين

## مصادر

تصنيف:بيوغرافيا د نسا
تصنيف:مغنية بتاشلحيت
تصنيف:زيادة 1948
تصنيف:ناس حيين
تصنيف:ناس تزادو ف إقليم شيشاوة
رواندا

**رواندا** رسميا لجمهورية د رواندا (بلينݣليزية: Republic of Rwanda - بلفرانساوية: République du Rwanda - بلكينيارواندا: Repubulika y'u Rwanda - بالسواحيلي: Jamhuri ya Rwanda) هي بلاد ماكاطلش على لبحر جات ف الشرق د إفريقيا. تاتحدّها طنزانيا من الشرق، أوݣاندا من الشمال، جمهورية لكونݣو ديموقراطية من لغرب، و بوروندي من لجنوب. رواندا بلاد طالعة فلإرتفاع، و تاتسمّا ب "لبلاد ديال ألف هضبة". رواندا معروفة تا باللي فيها الضايات بزاف، و هي وحدا من لبلايص اللي تينبع فيها لواد د النيل.

رواندا معروفة ف لعالم بلمجزرة لكبيرة اللي وقعات فيها ف 1994، ما بين لقبايل د لهوتو و التوتسي، و اللي مات فيها كتر من مليون واحد. من مورا هاد لوقيتة لكحلة، تقادات شويا لأمور ف لبلاد، و دابا ولاّ عندها اقتصاد مزيان، و عندو أكبر نسبة د النمو ف إفريقيا (تيطلع ب 8% ف لعام).

تيسكنو ف رواندا تقريبا 12.6 مليون د الناس و لعاصمة ديالها هي كيݣالي. لبلاد عندها ربعا د اللغات رسمية هوما لينݣليزية و لفرانساوية و لكينيارواندا و السواحيلي. ف 2008، بدلات رواندا اللغة اللولا ديالها اللي كاتخدّم ف التعليم و لإدارة من لفرانساوية للينݣليزية. لفلوس اللي كيتخدّمو ف لبلاد هوما لفرنك الرواندي. رواندا داخلة مع بزاف د لمنضمات دولية بحال لأمم لمتحدة و لإتحاد لإفريقي و لكومونويلث (واخا ماعمرها ما كانت مستعمرة ديال بريطانيا).

## مصادر


تصنيف:بلدان د إفريقيا
تصنيف:مقالات فيها مصدر و 3000 بايت
تصنيف:تأسيسات د 1962 ف إفريقيا
روتن توميتوز

**روتن توميتوز** (ب نّݣليزية **Rotten Tomatoes**) (ولي كتعني حرفياً *ماطيشات خاسرين*) هو واحد السيت ف لأنترنيت متخصص فالتقييمات، الأخبار ؤ لمعلومات د لأفلام. معروف فݣاع لعالم بلي كيجمع نخبة من نقاد مشهورين لي كيعطيو الأراء ؤالتقييمات ديالهوم على شي فيلم هاد التقيمات كتحول من بعد لنسبة مئوية كتمثل التقيمات الإيجابية دلفيلم. ؤغير مؤخرا ولى كيشمل حتى لمسلسلات. لفيكرة ديال السيت تخدات من واحد التقليد تاريخي فين كان الجمهور كيشير على لممثلين فلمسرح بماطيشة لخاسرة ؤلخضرة إلى كانت لمسرحية عيانة ؤحامضة. لمؤسس ديال هاد السيت هو سين دوانݣ ف 1998. ؤف2010 شراتو شَركة *Flixster* لي ولات من بعد شركة تاع وارنر برذرز لمشهورة ف 2011.السيت كاين بالنسخة لبريطانية ؤلأسترالية ؤحتى لهندية.ف2015 صنفو السيت د أليكسا (سيت خاص بالتصنيفات) من بين أشهر 500 سيت.

## لمزاود
* لادريسة ديال السيت فلأنترنيت

## مصادر

تصنيف:سينيما
تصنيف:سيت ميريكاني
رشيد اليزمي

**رشيد اليزمي** (مزيود ف 16 أبريل 1953) هو واحد لعالم ؤ باحث مغريبي عندو جنسية مغريبية ؤ جنسية فرانصاوية، تزاد ف مدينة فاس ف لمغريب. ؤهو عالم متخصص ف علم لمواد ؤ مكّنات لخدمة لي دارها على لباتريات بشكل عام باش نحصلو علا التليفونات الدكية لي كانستعملوهوم دابا ف لحياة ليومية ديالنا. لحاجة لي ساهم بها رشيد اليزمي بالضبط ف لعالام ديال التليفونانات، هيّا بلي كتاشف أولا يمكن نقولو ختارع، طريقة باش يمكن ندمجو بين الليتيوم ؤ لݣرافيت. ؤهكا ختارع لقوطب السالب د لحجرات ديال الليتيوم بهاد لختيراع ؤ ديال واحد لعالم بريطاني سميتو ستانلي ويتينݣهام تمكنو جّاپونيين باش يختارعو لحجرات ديال الليتيوم لي كانخدمو بيهوم ف التيليفونات ديال ليوم.

رشيد اليزمي ربح بزاف ديال لجوايز من بينهوم لجايزة ديال تشارلز دريپر ف 2014 لي هيا جايزة كاتعطيها لأكاديمية لوطنية د لهندسة ف واشينطون فميريكان و لي هي بحال لجايزة ديال نوبل ف لقيمة غير هيا كاتعطى ل لموهندسين.

ف 2019، كان علاين يشد جايزة نوبل ف شّيمي على لمساهمة ديالو ف تطوير لباطري د لأيون ليتيوم، ولاكين حيت لجايزة كاتّعطا ل 3 نّاس علّكتيرة، لّجنة د نوبل ضطرات تدير ختيار من بين عاداد د لعولاما لي ساهمو ف لأبحات على هاد نّوع د لباطري و ليزمي ماكانش من تّلاتة لي تّختارو.

## حياتو
رشيد اليزمي قرا التانوي ف ليسي مولاي رشيد و ليسي مولاي إدريس ف فاس. منين خدا لباكالوريا ديالو ف صيونص ماط ف عام 1971، مشى ل الرباط فين قرا ف جاميعة محمد لخاميس، ولاكين ماطولش فيها حيت من بعد عام دفع ل لأقسام التحضيرية ل لمهندسين ف فرانسا، لي مكناتو باش يدخل ل معهد د ݣرونوبل ف طيكنولوجيا ف فرانسا عام 1978، من بعد دار الدوكتورا ف لابوراطوار ديال لمركز لوطني لفرانساوي ف لبحت لعلمي ف عيلم لمواد.

ف 1998، ترقا اليزمي ف لمركز لوطني د لبحث لعلمي لفرانساوي، و ولا مودير ديال لأبحات. و خدم حتى ؤستاد زاير ف كلية كيوطو (1988-1990) و كلية د كاليفورنيا د طّيكنولوجيا (2000-2010) و كلية نانيانݣ ف سنغافورة (من 2010).

ف 2007، أسس اليزمي شركة د *سيفكس باتري CFX Battery*، و هيا شركة ف كاليفورنيا متخصصة ف تطوير و تسويق براءات د لختيراعات ديالو، سيرتو هاديك لي عندها علاقة ب لحجرات د أيون لفليور.

ف 2014، ربح  هوا و لباحيتين دجون ݣوديناف و يوشيو نيشي و أكيرا يوشينو جايزة ديال دريپر لي كاتعطيها لأكاديمية لميريكانية د لهندسة ف واشنطن، كا عتيراف  ليهوم على لخدمة ديالهوم و دورهم لكبير ف تطوير حجرة أيون الليتيوم لي كايستعملوها الناس ف لعالم كولو. حيت كاينة ف لپورطابلات ،ف لپيسيات ف لاپارايات د التصاور و حتا السماعات الطبية لي كايسمعو بيها الناس لي عندهوم موشكيلة ف السمع.

ف مارس د 2016، تعطات ل رشيد اليزمي  جايزة خرة لي هيا ماريوس لافيت د لموهندسين لموخترعين، ف باريز، ف فرانسا.

## لخدمة ديالو
عند ليزمي كتر من 100 براءة ختيراع مسجلة ف سميتو و كتر من 200 بحت عيلمي منشور.

حاليا اليزمي خدام ف كلية نانيانݣ د الطيكنولوجيا ف سنغافورة.

## مصادر

تصنيف:زيادة 1953
تصنيف:ناس قراو ف جاميعة محمد لخاميس
تصنيف:مخترعين مغاربا
تصنيف:فيزيسيان
تصنيف:شيمي
تصنيف:ناس حيين
تصنيف:أكاديميين مغاربا
تصنيف:مقالات فيها مصدر و 3000 بايت
تصنيف:ناس تزادو ف فاس
تصنيف:مهنديسين مغاربا
تصنيف:عولاما و عالمات مغاربا
روكو سيفريدي

**روكو سيفريدي** Rocco Siffredi، و سميتو لحقيقية روكو طانو، (خلاق ف 4 ماي 1964 ف أورطونا ف طّاليان) ممتل و مخرج و منتج طالياني ديال أفلام لپورنو. كايتعتابر من أهم سميات ديال لپورنو ف لعالم و عندو ف رّصيد ديالو 714 فيلم ك ممتل و 341 فيلم ك مخرج.

سمية لفنية ديالو خداها من 2 شخصيات متلهوم لممتل لفرانساوي آلان دولون روكو باروندي و روخ سيفريدي. روكو دوز تّجنيد ف لبحرية د طّاليان و 1984 دخل ل لمجال د لپورنو من بعد ما تعرف على ݣابرييلي پونطيلو، لّي كان ممتل پورنو محترف، ف واحد لحفلة ديال لجنس لجماعي، و هو لّي لينكاه مع مارك دورسيل لمنتج لكبير ديال لپورنو. من تما كانت لنطيلاقة د لمسيرة ديالو لّي دازت بين إيطاليا و فرانسا و هنڭاريا و ميريكان، و لّي حصد فيها أهم لجوائز لعالمية ف هاد لمجال.

روكو مجوج من ممتلة لپورنو لهنڭارية روزا كاراتشيولو، لّي كانت ملكة جمال هنڭاريا، و عندهوم 2 دراري: لورينزو و ليوناردو.

روكو متل 8 د لأفلام ماشي پورنو بين 1993 و 2012 و ف 2016 خرج فيلم وثائقي على لكواليس ديال حياتو و لّي دار لإخراج ديالو لمخرج لفرانساوي تييري دوميزيير.

ف 2006، نشر سّيرة داتية ديالو "روكو برواية روكو" لّي دوا فيها على حياتو لخاصة و لخدمة ديالو و تّطور ديال مجال لپورنو من تّمانينات ل عوام ال 2000.

## مصادر


تصنيف:زيادة 1964
تصنيف:بيوغرافيا د رجال
تصنيف:ممتل پورنو
تصنيف:ناس حيين
تصنيف:مقالات فيها مصدر و علاين 3000 بايت
روڤانييمي

تصغير|يسار|300 px|<P ALIGN=center>دوًار پاپا نويل حدا روڤانييمي</p>
**روڤانييمي** واحد المدينة ف الشمال د فينلاندا وهي العاصمة الإدارية والمركز التجاري د الإقليم د لاپلاند الفينلاندي. على حساب آخر إحصاء تدار ف 2019 تيعيش ف روڤانييمي دابا 62.945 واحد، و المساحة ديالها 8.016،75 كم²، وهو اللّي تيخليها تّحسب وحدا من أكبر المدن د العالم فالمساحة، واخا الأكترية ديالها غابات.

جات روڤانييمي نيشان تحت من الدائرة القطبية وهادشي تيخليها مدينة سياحية بزاف كتيرشي بلّي كاينا خرافة تاتقول بلّي پاپا نويل ساكن تمّا.

## مصادر


تصنيف:مدون د فينلاندا
رياح

**رياح** جماعة ترابية قروية كاينة ف إقليم برشيد، جهة دّار لبيضا سطات، ساكنين فيها 8178 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 45,4%
* نسبة سّكان لّي قاريين فوق الليسي (ليسي و جامعة): 3,9%
## إقتصاد
* نسبة نّاس نّشيطين (لّي يقدرو يخدمو): 50,6%
* نسبة لبطالة (نّاس لّي ما خدامينش و تايقلبو على خدمة): 18,6%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 1,5%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):47,2%
## مصادر

تصنيف:جهة الدار البيضاء سطات
تصنيف:جماعة قروية ف إقليم برشيد
تصنيف:جماعة قروية ف جهة الدار البيضاء سطات
تصنيف:بلايص مسكونين ف إقليم برشيد
زامبيا

**زامبيا**، رسميا لجمهورية د زامبيا (بلينݣليزية: Republic of Zambia) هي بلاد ماكاطلش على لبحر جات ف لجنوب الشرقي د إفريقيا. تاتحدّها من الشمال جمهورية لكونݣو ديموقراطية، من الشمال الشرقي طنزانيا، من الشرق مالاوي، من لجنوب موزامبيق، زيمبابوي، بوطسوانا، ناميبيا و من لغرب أنݣولا.

السكان لأصليين ديال لبلاصة اللي فيها زامبيا هوما لقبايل ديال ل خوي سان، و زادو عليهم لقبايل ديال لبانطو اللي بداو تيسكنو تما ف لقرن 13. ف لقرن 18، ستعمرات بريطانيا لمنطقة، و جمعاتها ف 1911 مع بلايص آخرين ف مستعمرة كانت مسمّياها "روديزيا الشمالية". نهار 24 أكتوبر 1964، ستاقلات لجمهورية د زامبيا من بريطانيا.

تيسكنو ف زامبيا تقريبا 17.4 مليون د الناس، و لعاصمة ديالها هي لوساكا. اللغة الرسمية د لبلاد هي لينݣليزية، و عاد كاين بزاف د اللغات معتارفة بيها الدولة لغات جهوية. الدين الرسمي د لبلاد هو لمسيحية، و لفلوس اللي كاتخدّم سميتها كواشا. زامبيا فيها بزاف د التروات، لا من الناحية د لمعادن و لا لغابات و تا لما. هي داخلة ف بزاف د لمنضمات دولية بحال لأمم لمتحدة ، لإتحاد لإفريقي، لبنك الدولي و لكومونويلث.

## مصادر


تصنيف:بلدان د إفريقيا
تصنيف:تأسيسات د 1964 ف زامبيا
تصنيف:تأسيسات د 1964 ف إفريقيا
زاوية سيدي طاهر

**زاوية سيدي طاهر** جماعة ترابية قروية كاينة في إقليم تارودانت، جهة سوس ماسة، ساكنين فيها 11666 نسمة، على حسب الإحصاء العام 2014.
## إحصائيات
* نسبة الأمية : 42,1%
* نسبة السكان اللي قاريين فوق الثانوي (ثانوي وجامعة): 6,8%
* نسبة الناس النشيطين (اللي يقدرو يخدمو): 41,5%
* نسبة البطالة: 9,8%
* نسبة الناس اللي خدامين في الدولة (أولا البيطاليين اللي سبق ليهوم خدمو): 2,9%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):67,4%
## مصادر

تصنيف:جهة سوس ماسة
تصنيف:جماعة قروية ف إقليم تارودانت
تصنيف:بلايص مسكونين ف إقليم تارودانت
تصنيف:جماعة قروية ف جهة سوس ماسة
رݣادة (جماعة قروية)

**رݣادة** جماعة ترابية قروية كاينة في إقليم تيزنيت، جهة سوس ماسة، ساكنين فيها 13284 نسمة، على حسب الإحصاء العام 2014.
## إحصائيات
* نسبة الأمية : 33,2%
* نسبة السكان اللي قاريين فوق الثانوي (ثانوي وجامعة): 13,2%
* نسبة الناس النشيطين (اللي يقدرو يخدمو): 33,5%
* نسبة البطالة: 19,2%
* نسبة الناس اللي خدامين في الدولة (و البيطاليين اللي سبق ليهوم خدمو): 13,4%
* نسبة الناس اللي خدامين في القطاع الخاص (و البيطاليين اللي سبق ليهوم خدمو):46%
## مصادر

تصنيف:جهة سوس ماسة
تصنيف:جماعة قروية ف إقليم تيزنيت
زمن الرفاق

**زمن الرفاق** ، فيلم مغريبي لّي دار لإخراج ديالو محمد الشريف الطريبق. لفيلم متلو فيه لأدوار رّئيسية فرح الفاسي و محمد عسو و سعيد الحجوي. هاد لفيلم ديال دراما

## ملخص لفيلم
لفيلم تيهضر على الصراعات ف لجامعة ما بين الطلبة لقاعدببن و الطلبة لإسلاميين ف تّسعينات و هو موخود من لمدكرات د عزيز قنجاع.

## مصادر

تصنيف:فيلم مغريبي
تصنيف:فيلم د دراما
تصنيف:فيلم موخود من أحدات د بصح
تصنيف:فيلم موخود من خدمة أدبية
تصنيف:أفلام د 2009
زينب أفيلال

زينب أفيلال (ولدت فـ 1990 فـ تطوان) هي مغنية موسيقى أندلسية ومهندسة كيميائية، معروفة بصوتها العذب وبمساهمتها فـ الحفاظ على التراث الموسيقي الأندلسي فـ المغرب والعالم.

## السيرة الذاتية
زينب تولدت فـ مدينة تطوان سنة 1990، وكبرت وكتبان عندها ميول خاصّة للموسيقى، حيث بدات كتقرا النوتات وكتغني من وهي عندها ست سنين. بدات تعليمها الموسيقي فـ المعهد الموسيقي ديال تطوان تحت إشراف الأستاذ محمد أمين الأكْرمي. ومن بعد ولات الصوت الرئيسي فـ فرقة الموسيقى الأندلسية ديال تطوان، وهو شرف قليل للنساء المغربيات.

## المسيرة الفنية
زينب شاركات مع فرق أندلسية من أصول مختلفة فـ بزاف ديال الحفلات والمهرجانات، فـ المغرب وخارجو. حتى شاركات فـ أعمال أوبرا وأفلام ووثائقيات غالبها على الموسيقى الأندلسية.
فـ 2017 خرجات الألبوم الفردي الأول ديالها "Atlaftani" بإنتاج ذاتي.

## الحياة الأكاديمية والمهنية
زينب أفيلال عندها دكتوراه فـ الهندسة الكيميائية، مختصة فـ استغلال الكتلة الحيوية وتصنيع الوقود البيولوجي. تخرجات بامتياز (CUM LAUDE) من جامعة سرقسطة فـ إسبانيا. دابا كتعيش فـ بلجيكا، وخدامة كمهندسة خبيرة فـ الكتلة الحيوية فـ شركة أوروبية كبيرة للطاقة.

## الإرث والتقدير
زينب معروف عليها الحفاظ على التراث الموسيقي الأندلسي، وكلماتها وأداءها كيعكسوا الروح الموسيقية الأندلسية العتيقة، مع دمج لمسة شاعرية وتراثية كتقرّب الموسيقى لجمهور المعاصرين.

## المراجع


تصنيف:مواليد 1990
تصنيف:مغنيات مغربيات
تصنيف:مغنيات موسيقى أندلسية
تصنيف:مغاربة مغتربون في بلجيكا
تصنيف:مهندسون مغاربة
تصنيف:زيادة 1990
تصنيف:ناس حيين
تصنيف:مهنديسين مغاربا
تصنيف:مغنية مغريبية
الزاݣ

**زّاݣ** مدينة مغريبية و جماعة ترابية حضرية كاينة ف إقليم آسا الزاݣ، جهة ݣلميم واد نون، ساكنين فيها 4168 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 24,4%
* نسبة سّكان لّي قاريين فوق الليسي (ليسي و جامعة): 25,5%

## قتيصاد
* نسبة نّاس نّشيطين (لّي يقدرو يخدمو): 40,9%
* نسبة لبطالة (نّاس لّي ما خدامينش و تايقلبو على خدمة): 27,2%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 55,4%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):12,2%

## مصادر

تصنيف:جهة ݣلميم واد نون
تصنيف:مدون د لمغريب
تصنيف:بلايص مسكونين ف جهة ݣلميم واد نون
الزوݣ

**زّوݣ** جماعة ترابية قروية كاينة ف إقليم/عمالة أوسرد، جهة دّاخلة واد دّهاب، ساكنين فيها 0 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 0%
* نسبة سّكان لّي قاريين فوق تّانوي (تانوي و جامعة): 0%
## اقتصاد
* نسبة نّاس نّشيطين (لّي يقدرو يخدمو): 0%
* نسبة لبطالة (نّاس لّي ما خدامينش و تايقلبو على خدمة): 0%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 0%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):0%
## مصادر

تصنيف:جهة الداخلة وادي الذهب
ساحة د تايمز

يسار|تصغير|325x325px|ساحة د تايمز فمدينة نيويورك

**ساحة د تايمز** أولا التايمز سكوير بلونكلي هي  واحد ساحة كاينة فلمريكان جات  فدرب مانهاتن فمدينة نيويورك.

تسمات التايمز سكوير حيث كانو فيها سابقا المكاتب دالجونرنال دنيويورك تايمز المشهور أوهاد الساحة كتعتبر من بين البلايص لي كيقصدوها السياح بزاف أوكيزورها حوالي 50 مليون واحد كل عام أوكيدوز منها  حوالي 330٬000 واحد. هاد الساحة كذالك من بين السونترات د التجارة الكبيرة فالعالم أومعروفة عليها بلكثرة ديال لبانوات د الإشهارات لي معلقين فالعمارات ديالها، كيسمها البعض "السونتر دالعالم"  أولا "لقلب  دالعالم" حيث ديما مزحما أوعامرة بالناس من كاع البلايص دلعالم. فساحة د تايمز بزاف د المطاعم المشهورة بحال ماكدونالد.

## مصادر


تصنيف:نيو يورك
زيمبابوي

**زيمبابوي**، رسميا لجمهورية د زيمبابوي (بلينݣليزية: Republic of Zimbabwe) هي بلاد ماكاطلش على لبحر جات ف لجنوب د إفريقيا. تاتحدّها من الشمال زامبيا، من الشرق موزامبيق، من لغرب بوطسوانا ومن لجنوب جنوب إفريقيا. لحدود د زيمبابوي مرسومة ما بين جوج د لويدان كبار، اللي هوما لواد د زامبيزي، و لواد د ليمپوپو.

لبلاصة اللي فيها زيمبابوي دازو منها بزاف د لمملكات و لحضارات ف التاريخ لقديم بحال لمملكة د روزڤي و لمملكة د متواكازي. بدات بريطانيا تاتدخل للمنطقة ف 1890، و مورا بزاف د لحروب متقطّعة حتلات لبلاصة كاملة ف 1923، و سمّاتها لمستعمرة د جنوب روديزيا. ف 1965، قررو لأقلية د السكان لبويض يعلنو على لإستقلال د لبلاد، اللي تسمات ديك الساعة "روديزيا". بدات من بعد حرب أهلية ما بين لبويض و لكوحل، حيت لبلاد الجديدة كانت فيها عنصرية بزاف و سياسة ديال التفراق على حساب اللون. ف 1980 ربحات لجبهة د التحرير د زيمبابوي لحرب، و بدّلو السمية د لبلاد ل زيمبابوي. واحد من لقيّاد د هاد لجبهة كان هو روبرت موݣابي، اللي ترأس لبلاد 30 عام (من 1987 ل 2017).

تيسكنو ف زيمبابوي تقريبا 14.3 مليون د الناس و لعاصمة ديالها هي هاراري. لبلاد عندها 16 لغة رسمية (أكتر وحدين تيتهضرو هوما لينݣليزية و الشونا و الشيوا و نديبيلي) و لفلوس اللي كاتخدّم هي الدولار د زيمبابوي. زيمبابوي داخلة مع بزاف د لمنضمات عالمية بحال لأمم لمتحدة و لإتحاد لإفريقي و مجموعة التنمية د إفريقيا لجنوبية.
## مصادر


تصنيف:بلدان د إفريقيا
تصنيف:مقالات فيها مصدر و علاين 3000 بايت
تصنيف:تأسيسات د 1980 ف زيمبابوي
سان خوانيطو دي إيسكوبيدو

تصغير|يسار|<P ALIGN=center>كنيسة فلمنطقة</p>

**سان خوانيطو دي إيسكوبيدو** (بالصبليونية: *San Juanito de Escobedo*) هو دوًار و بلدية جات فولاية خاليسكو ف لميكسيك. على حساب الأرقام د 2015، تيسكنو تمًا 9420 واحد.

## مصادر

تصنيف:مدون د لمكسيك
سالڤادور دالي

**سالڤادور دومينݣو فيليبي خاثينتو دالي إي دومينيتش، ماركيز دالي دي پوبول** (،  (11 ماي 1904 – 23 يناير 1989) رسام سپنيولي سريالي تزاد في فيݣيراس، كتالونيا، سپانيا.

دالي كان رسام تقني موهوب، معروف بزاف برسوماتو ذات الانطباع القوي والغريبة. المواهب ديالو في الرسم المهمل للخطوط كانت غالبا كتّميز بالتأثر بكبار فناني عصر النهضة. العمل ديالو الأكثر شهرة "إصرار الذاكرة" تكتامل في غشت 1931، وهو واحد من أكثر الرسومات السريالية القابلة للتعرف عليها. المجموعة الفنية ديال دالي حاضرة بين الناس بما فيها من أفلام، منحوتات، تصوير، والأعمال اللي كان كايديرها مع نخبة من الفنانين في مختلف وسائل الإعلام.

كان عند دالي حس تخيلي عالي، وكان كيستمتع في التماشي مع الرغبة ديالو في التصرف بطريقة غير اعتيادية ومبالغ فيها؛ باش ما يرخيش التعلق ديال الناس اللي كايقدّرو العمل ديالو، والهروب من الازعاج ديال النقاد. طريقة التعامل والتصرفات ديالو غير العادية كانت كاتجذب الانتباه أحيانا كثر من العمل الفني.

## مصادر


تصنيف:رسام صبليوني
تصنيف:بيوغرافيا د رجال
تصنيف:زيادة 1904
تصنيف:وفيات 1989
تصنيف:لممثيلين
تصنيف:مقالات فيها مصدر و 3000 بايت
سان كيتس ؤنيڤيس

**سان كيتس ؤنيڤيس** ولا "لفيديرالية د سيدي كريسطوفر و نيڤيس" (بلينݣليزية: Saint Kitts and Nevis) هي بلاد جات ف لكاريبي. هي أصغر بلاد ف لقارة د أميريكا كاملة من ناحية لمساحة و تا السكان، و فيها جوج د لجزر بيناتهم 3 كيلومطر د لبحر. أقرب لجزر ليها هوما لجزر د لكاريبي لهولاندية، و سانت مارتين، و أنتيݣوا وباربودا. سان كيتس ؤنيڤيس هي لبلاد لوحيدة ف لمنطقة د لكاريبي اللي عندها نظام فيديرالي.

كانت سان كيتس ؤنيڤيس من أول لبلدان اللي ستعمروها لأوروپيين ف لكاريبي، و حتلوها فرانسا و بريطانيا بجوج. سان كيتس ؤنيڤيس هي آخر بلاد ستاقلات من بريطانيا ف لكاريبي، و ولاّت بلاد مستاقلة ف 1983. واخا ستاقلات، بقات عندها علاقة مزيانة مع بريطانيا، دخلات للمنضمة د لكومونويلث، و لملك تشارلز التالت هو لملك د لبلاد.

تيسكنو سان كيتس ؤنيڤيس تقريبا 52.000 ديال الناس، و لعاصمة ديالها هي باس طير. اللغة الرسمية د لبلاد هي لينݣليزية، و عاد كاينة اللغة د لكريول اللي كيهضروها بزاف د الناس. لفلوس اللي كاتخدّم هي الدولار د شرق لكاريبي. سان كيتس ؤنيڤيس بلاد داخلة مع بزاف د لمنضمات دولية بحال لأمم لمتحدة، لبنك الدولي، صندوق النقد الدولي و لمنضمة د الدول لأمريكية.

## مصادر


تصنيف:بلدان د أمريكا الشمالية
تصنيف:مقالات فيها مصدر و 3000 بايت
تصنيف:دولة ݣزيرة
تصنيف:تأسيسات د 1983 ف أمريكا الشمالية
سان مارينو

** سان مارينو**، رسميا لجمهورية د سان مارينو (بالطاليانية: Repubblica di San Marino) هي دولة جات ف لجنوب د أوروپا، و تادور بيها الطاليان من ݣاع الجوايه (جات داخلة فيها). سان مارينو وحدا من أصغر لبلدان ف أوروپا و تا ف لعالم من ناحية لمساحة. لمساحة ديالها ما كاتفوتش 61 كم مربع.

سان مارينو هي أقدم بلاد ف لبلدان اللي كاينين دابا ف لعالم، و أقدم جمهورية. تأسسات نهار 3 شتنبر 301، من سانت مارينوس، اللي خرج من لإمبراطورية الرومانية، و أسس دولة تسمّات على سميتو. سان مارينو هي الدولة اللي عندها تا أقدم دستور ف لعالم، تكتب ف عام 1600، و هو اللي باقي مخدّم تال دابا.

تيسكنو ف سان مارينو تقريبا 30.000 د الناس، و لعاصمة ديالها هي لمدينة د سان مارينو. اللغة الرسمية د لبلاد هي الطاليانية، و عاد تاتهضر فيها بزاف اللغة الرومانيولية. لفلوس اللي كاتخدّم ف لبلاد هي لأورو. سان مارينو وحدة من أغنى لبلدان ف لعالم، و هي من لبلدان لقلال ف لعالم اللي ما عندها تا كريدي.
## التاريخ
### التاريخ الجديد
هاذه الجمهورية الصغيرة سان مارينو شعار ديالها هي الحرية ديماً و دات استقلالها بعد تهديدات على مر تاريخها.خضعت سان مارينو لثلث غزوات عسكرية،اللولا عام 1503م احتلها سيزار بورجيا و ضمها لجمهوريته شهر حتى مات.طاح عليها احتلال آخر عام 1944م بالقوات الالمانية و من ثم الحلفاء اللي احتلوها سيمانات.في 8 اكتوبر 1600 دارو اول دستور مكتوب.فيه تشريعات قانونية نستعملو اليوم مع انها فاتت بتقلبات سياسية.كانت فرانسا في وقت نابليون ندافع عن الجمهورية من وقت طويل.

## لجغرافيا
### لمناخ
بما انها دولة صغيرة قريبة من الطاليان ف راه لمناخ ديالها هو بحال لمناخ ديال ايطاليا النيت (مناخ متوسطي، جبلي).

## الرياضة
سان مارينو عندها غي دوري د لكورة وصافي .ماعندهاش حاجة وحداخرة، تا تشارك في السباقات د فورمولا وان ولكن السباق كيديروه في ڤيلاج طلياني قريب منها.

## مصادر


تصنيف:مقالات فيها مصدر و 3000 بايت
تصنيف:بلدان د ؤروپا
تصنيف:تأسيسات د 301
سانط لوسيا

**سانط لوسيا** (بلينݣليزية: Saint Lucia) هي بلاد جزيرة جات ف لجنوب الشرقي د لمنطقة د لكاريبي، ما بين لبحر د لكاريبي و لمحيط لأطلسي. أقرب لبلايص ليها هوما سانت ڤينسنت و لݣرونادين و باربيدوس و لجزيرة د مارتينيك، اللي تابعة ل فرانسا.

أول أوروپيين وصلو لهاد لجزر كانو هوما لفرانساويين، اللي ستعمروها ف 1660. تدابزات فرانسا مع بريطانيا بزاف د لوقت على لجزيرة و كانت طرف ف بزاف د لحروب بيناتهم، تال عام 1814 اللي ستعمرات فيه بريطانيا رسميا لجزيرة بوحدها ف مرّة. نهار 22 فبراير 1979، ستاقلات لبلاد رسميا و وّلات بلاد عندها سيادة.

تسيكنو ف سانط لوسيا شويا كتر من 184.000 ديال الناس، و لعاصمة ديالها هي كاستريس. اللغة الرسمية د لبلاد هي لينݣليزية، و عاد كاين ناس كيهضرو لكريول و لفرانساوية. لفلوس اللي كاتخدم ف سانط لوسيا هي الدولار د شرق لكاريبي. سانط لوسيا معروفة ف لعالم باللي هي لبلاد اللي فيها أكبر عدد د الناس ربحو لجائزة د نوبل بلمقارنة مع عدد السكان (ربحو فيها 2 د الناس من قبل). هي داخلة مع جوج منضمات لغوية، هي لكومونويلت و لمنضمة لعالمية د لفرونكفونية، و عاد داخلة مع بزاف د لمنضمات دولية منها لأمم لمتحدة و لمنضمة د لبلدان لميريكانية.

سانط لوسيا هي لبلاد لوحيدة ف لعالم اللي مسمية على مرأة عاشت ف التاريخ، و اللي هي سانطا لوسيا، اللي عاشت ف وقت لإمبراطورية الرومانية، و محسوبة من لعيالات لمهمات ف التاريخ د لمسيحية.

## مصادر


تصنيف:بلدان د أمريكا الشمالية
تصنيف:مقالات فيها مصدر و علاين 3000 بايت
تصنيف:دولة ݣزيرة
تصنيف:تأسيسات د 1803 ف أمريكا الشمالية
تصنيف:تأسيسات د 1979 ف أمريكا الشمالية
سانية برݣيݣ

**سانية برݣيݣ** جماعة ترابية قروية كاينة ف إقليم سيدي بنور، جهة دّار لبيضا سطات، ساكنين فيها 28854 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 52,1%
* نسبة سّكان لّي قاريين فوق الليسي (ليسي و جامعة): 5,8%

## إقتصاد
* نسبة نّاس نّشيطين (لّي يقدرو يخدمو): 43,5%
* نسبة لبطالة (نّاس لّي ما خدامينش و تايقلبو على خدمة): 6,3%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 1,7%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):24,5%

## مصادر

تصنيف:جهة الدار البيضاء سطات
تصنيف:جماعة قروية ف إقليم سيدي بنور
تصنيف:جماعة قروية ف جهة الدار البيضاء سطات
تصنيف:بلايص مسكونين ف إقليم سيدي بنور
ساو طومي ؤ پرينسيپي

**ساو طومي ؤ پرينسيپي** (بلبرتغالية: **São Tomé e Príncipe**)، رسميا لجمهورية الديموقراطية د ساو طومي ؤ پرينسيپي، هي بلاد أرخبيل جات ف لخليج د غينيا، ف لغرب د إفريقيا. لبلاد فيها جوج أرخبيلات تيدورو على الجوج الجزر لكبار، اللي هوما لجزيرة د ساو طومي و لجزيرة د پرينسيپي، بيناتهم 140 كم ما بين بعضياتهم. أقرب بلاد ليها هي لݣابون، و اللي جات تقريبا 225 كم ف الشرق ديالها.

لجزر د ساو طومي ؤ پرينسيپي ما كانوش مسكونين ملي كتاشفوهوم لبرتغاليين ف لقرن 15، و بالضبط ف عام 1471، و حتلّوهوم. بداو تيتخدّمو ف ديك لوقيتة ف لبيع و الشرا ديال لعبيد اللي تيمشيو لأمريكا من لمحيط لأطلسي. بزاف من لعبيد اللي جابوهم لبرتغاليين ل ساو طومي ؤ پرينسيپي باش يزرعو السكار و لقهوة و لكاكاو بقاو تمّا، و ناضلو حتى ستاقلو من لبرتغال ف 1975، و أسسو لجمهورية ديال ساو طومي ؤ پرينسيپي.

ساو طومي ؤ پرينسيپي هي تاني أصغر بلاد ف إفريقيا من حيت عدد السكان، و تيسكنو فيها شويا كتر من 211.000 واحد. لعاصمة ديالها هي ساو طومي، و اللغة الرسمية د لبلاد هي لبرتغالية، عاد كاين 3 د اللغات محلية اللي معتارفة بيها لغات جهوية. لفلوس اللي كاتخدّم ف ساو طومي ؤ پرينسيپي هي الدوبرا. هي داخلة مع بزاف د لمنضمات دولية بحال لأمم لمتحدة و لإتحاد لإفريقي، و هي عضو مؤسس ديال مجموعة البلدان الناطقة ب لبرتغالية.
## مصادر


تصنيف:بلدان د إفريقيا
تصنيف:مقالات فيها مصدر و 3000 بايت
تصنيف:دولة ݣزيرة
تصنيف:تأسيسات د 1975 ف ساو طومي ؤ پرينسيپي